•	„Szabad szellem, szabad lélek, szabad zene”
A Teabár alapgondolata megismertetni a 14-20 éves korosztállyal olyan komplex művészeti formákat és tartalmakat, melyeket a Halmozottan Hátrányos Helyzetű (HHH) és Sajátos Nevelési Igényű (SNI) tanulóink, és az egyébként is nehéz szociális helyzetben lévő kollégista diákok nem ismernek meg sem a családban, sem az oktatási intézményeikben.
Ez a kulturális alapszolgáltatás, a város összes középiskoláit kiszolgáló kollégium diákságának, valamint az iskolás társaiknak és a település fiataljainak, a művészetek iránt érdeklődő nagyközönségének szól, mégpedig térítésmentesen, és nyitottan. A városi és környékbeli tehetséges fiataloknak fellépési lehetőséget biztosítunk, és ezzel egyben bátorítást és példát is adunk fiataljainknak, művészi, s zenei tevékenységre. Természetesen zenész diákjainknak is bemutatkozhatnak ezeken, a rendezvényeken.